Public procurement notice: Contract Notice
Published: 2024-01-08
Buyer: Διοίκηση 1ης Υγειονομικής Περιφέρειας Αττικής
Country: GR
Contract type: Works
Procedure: Open procedure
CPV classification: 45210000: Building construction work | 71320000
Estimated value: 5564516.13 EUR
Submission deadline: 2024-02-19
Award criteria: The most economic tender

Technical requirements: ΑΝΑΚΑΙΝΙΣΗ, ΑΝΑΔΙΑΡΡΥΘΜΙΣΗ, ΕΚΣΥΓΧΡΟΝΙΣΜΟΣ & ΕΠΕΚΤΑΣΗ ΤΟΥ ΥΦΙΣΤΑΜΕΝΟΥ ΚΤΙΡΙΟΥ ΤΗΣ ΝΕΑΣ ΠΤΕΡΥΓΑΣ, ΝΟΣΟΚΟΜΕΙΟ ΑΦΡΟΔΙΣΙΩΝ & ΔΕΡΜΑΤΙΚΩΝ ΝΟΣΩΝ ΑΘΗΝΑΣ "ΑΝΔΡΕΑΣ ΣΥΓΓΡΟΣ"
Το έργο αφορά στην ανακαίνιση, στην αναδιαρρύθμιση, στον εκσυγχρονισμό και στην επέκταση του υφιστάμενου κτιρίου της νέας πτέρυγας, Νοσοκομείο Αφροδίσιων & Δερματικών Νόσων Αθήνας "Ανδρέας Συγγρός" με σκοπό την λειτουργική του αναβάθμιση και την βελτίωση των υπηρεσιών υγείας που προσφέρει.
Το προς δημοπράτηση έργο θα εκτελεστεί στην Περιφέρεια Αττικής, Περιφερειακή Ενότητα Κεντρικού Τομέα Αθηνών, Δήμος Αθηναίων (Κωδικός NUTS: EL303)
Η Νέα Πτέρυγα αποτελεί ανεξάρτητο παλαιό κτίριο που διαθέτει υπερυψωμένο Ισόγειο με συνολικό εμβαδόν 820,00 m2 περίπου. Ο Φέρων Οργανισμός του Κτιρίου αποτελείται από τοιχώματα λιθοδομής και η στέγαση αυτού είναι ξύλινη κεραμοσκεπή. Το κτίριο στεγάζει στο υπερυψωμένο Ισόγειο αυτού Νοσηλευτική Μονάδα, που σήμερα έχει ανάγκη αναδιαρρύθμισης, ανακαίνισης και εκσυγχρονισμού.Σχετικά με την κατάσταση της Νοσηλευτικής Μονάδας επισημαίνονται τα εξής: • Οι νοσηλευτικοί θάλαμοι δεν διαθέτουν ιδιαίτερους χώρους υγιεινής. • Η Νοσηλευτική Μονάδα δεν διαθέτει σύστημα Κεντρικού Κλιματισμού με ανανέωση του αέρα. Πλήθος μικρών κλιματιστικών μηχανημάτων (split units) έχουν εγκατασταθεί στο κτίριο με τα εξωτερικά τμήματα αυτών να προβάλουν στις προσόψεις του Διατηρητέου κτιρίου, χωρίς ωστόσο να διασφαλίζουν τον σύμφωνο με τις Τεχνικές Προδιαγραφές του Υπουργείου Υγείας Αερισμό της Νοσηλευτικής Μονάδας. • Οι οικοδομικές κατασκευές του κτιρίου έχουν ανάγκη ανακαίνισης (π.χ. τα ξύλινα γαλλικού τύπου κουφώματα των προσόψεων, στοιχεία στέγης κλπ). • Ο κάτωθεν του δαπέδου του υπερυψωμένου ισογείου χώρος είναι επιχωμένος. Η επίχωση αυτή παρουσιάζει σημαντική διαφορά ύψους στα δύο άκρα του επιμήκους κτιρίου που είναι τέτοια, ώστε το Βόρειο άκρο της Νοσηλευτικής Μονάδας να βρίσκεται σχεδόν στο επίπεδο της αυλής, ενώ στο Νότιο άκρο το δάπεδο της Νοσηλευτικής Μονάδας ευρίσκεται σε ύψος σχεδόν Α’ Ορόφου. • Το κτίριο διαθέτει εσωτερικό αίθριο ώστε η συνολική κάτοψη έχει σχήμα Π. Το αίθριο διαθέτει υψηλό και χαμηλό πράσινο καθώς και πλακοστρωμένα τμήματα. • Πέριξ του κτιρίου υφίστανται κατασκευές που δεν συνάδουν με τον ιδιαίτερο χαρακτήρα του κτιρίου όπως είναι: − Πρόχειρη κατασκευή φύλαξης των φιαλών (O2) των Ιατρικών Αερίων του όλου Νοσοκομείου. − Μεγάλου μεγέθους ράμπες και αναβατόριο εξυπηρέτησης της πρόσβασης του υπερυψωμένου ισογείου. − Μεταλλική Κατασκευή Στεγάστρου. Το αντικείμενο των εργασιών έχει ως εξής: α) Η εκμετάλλευση της μεγάλου ύψους επίχωσης κάτωθεν της υφιστάμενης Νοσηλευτικής Μονάδας για την δημιουργία ισογείου – ημιυπογείου ορόφου που θα δώσει πολύτιμο επιπλέον εμβαδόν στο Νοσοκομείο. Στον χαμηλότερο αυτόν όροφο προβλέπεται η στέγαση του Φαρμακείου του Νοσοκομείου και βοηθητικών χρήσεων που θα εγκατασταθούν στο ημιυπόγειο τμήμα του ορόφου (Η/Μ εγκαταστάσεις – αποθήκες κλπ). β) Η αναδιαρρύθμιση – ανακαίνιση και ο εκσυγχρονισμός της υφιστάμενης νοσηλευτικής μονάδας.
Η ανωτέρω προθεσμία δύναται να παραταθεί μόνο υπό τους αναφερόμενους στο άρθρο 147 του ν. 4412/2016 όρους και προϋποθέσεις, σύμφωνα με τα ειδικότερα οριζόμενα στα έγγραφα της σύμβασης.
Το Έργο χρηματοδοτείται με πόρους που προέρχονται από το Εθνικό Σχέδιο Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU, στο πλαίσιο της Δράσης με ID 16795.
Το ΤΑΙΠΕΔ είναι η διενεργούσα αρχή σύμφωνα με το άρθρο 5Β του Ν. 3986/2011 και ενεργεί κατ’ εντολή, για λογαριασμό και στο όνομα του δικαιούχου του Προγράμματος «Διοίκηση της 1ης Υγειονομικής Περιφέρειας», εκτελώντας όλες τις απαιτούμενες και προβλεπόμενες ενέργειες της αρμοδιότητας της αναθέτουσας αρχής στο όνομα και για λογαριασμό της μέχρι και την κατακύρωση της σύμβασης.
Όσον αφορά την καταλληλότητα για την άσκηση της επαγγελματικής δραστηριότητας, απαιτείται οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.), για το χρονικό διάστημα που εξακολουθούν να ισχύουν οι μεταβατικές διατάξεις του άρθρου 65 του π.δ. 71/2019 ή στο Μητρώο Εργοληπτικών Επιχειρήσεων Δημόσιων Έργων (ΜΗ.Ε.Ε.Δ.Ε.), από την έναρξη ισχύος του τελευταίου, στις κατηγορίες έργου του άρθρου 21 της παρούσας (ΟΙΚΟΔΟΜΙΚΑ και ΗΛΕΚΤΡΟΜΗΧΑΝΟΛΟΓΙΚΑ ΕΡΓΑ). Οι προσφέροντες που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του ν. 4412/2016., σύμφωνα με τον όρο 22.Β. της Πρόσκλησης.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει υποστεί ή ενδέχεται να υποστεί ζημία από πράξη ή παράλειψη του ΤΑΙΠΕΔ κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημόσιων Συμβάσεων (Ε.Α.ΔΗ.ΣΥ.) - πρώην Αρχή Εξέτασης Προδικαστικών Προσφυγών (Α.Ε.Π.Π.), σύμφωνα με τα ειδικότερα οριζόμενα στα άρθρα 345 επ. του ν. 4412/2016 και 1 επ. π.δ. 39/2017, με αποστολή της προσφυγής μέσω email στην Αρχή (στη διεύθυνση proedros@aepp-procurement.gr ). Μετά την ρητή ή σιωπηρή απόρριψη από την Αρχή έχει δικαίωμα άσκησης αίτησης αναστολής- ακύρωσης στο αρμόδιο Διοικητικό Δικαστήριο κατά το άρθρο 372 ν. 4412/2016.

Eligibility requirements: Όσον αφορά την καταλληλότητα για την άσκηση της επαγγελματικής δραστηριότητας, απαιτείται οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.), για το χρονικό διάστημα που εξακολουθούν να ισχύουν οι μεταβατικές διατάξεις του άρθρου 65 του π.δ. 71/2019 ή στο Μητρώο Εργοληπτικών Επιχειρήσεων Δημόσιων Έργων (ΜΗ.Ε.Ε.Δ.Ε.), από την έναρξη ισχύος του τελευταίου, στις κατηγορίες έργου του άρθρου 21 της παρούσας (ΟΙΚΟΔΟΜΙΚΑ και ΗΛΕΚΤΡΟΜΗΧΑΝΟΛΟΓΙΚΑ ΕΡΓΑ). Οι προσφέροντες που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του ν. 4412/2016., σύμφωνα με τον όρο 22.Β. της Πρόσκλησης.

Award value: 5564516.13